Foto: Hina/Facebook



RAD inicijative mladih za ljudska prava, čije je članove htio strijeljati splitski HDZ-ovac Hrvoje Marušić, priopćila je da je njihov ured u Zagrebu posjetio glavni tužitelj Međunarodnog kaznenog suda za bivšu Jugoslaviju (MKSJ) Serge Brammertz i tom prilikom naglasio važnost organizacija koje promoviraju prava žrtava ratnih zločina i činjenica utvrđenih pred MKSJ-om te doprinose boljem razumijevanju prošlosti i procesu pomirenja.



“Želim posebno naglasiti važnost organizacija koje aktivno rade na promoviranju prava žrtava ratnih zločina i činjenica utvrđenih pred MKSJ-om te svojim radom doprinose boljem razumijevanju prošlosti i procesu pomirenja.”, rekao je, navodi se u priopćenju, glavni tužitelj Međunarodnog kaznenog suda za bivšu Jugoslaviju (MKSJ) i Mehanizma za Međunarodne kaznene sudove (MMKS) Serge Brammertz nakon posjeta zagrebačkom uredu Inicijative u četvrtak.



Brammertzov posjet Inicijativi smatraju potvrdom njezina dosadašnjeg rada



"Iskoristili smo priliku upoznati gospodina Brammertza s rezultatima naših istraživanjima o stanju procesa tranzicijske pravde u Hrvatskoj, posebice procesuiranja ratnih zločina. Ističemo važnost nasljeđa rada MKSJ-a. Rad MKSJ-a pomaže našoj i drugim organizacijama pri zagovaranju pravde za žrtve i jačanju procesa pomirenja kojim se bavimo u Inicijativi, prvenstveno među mladima, pripadnicima generacije koja nije direktno sudjelovala u ratnim zbivanjima 90-ih godina.”, izjavio je Nikola Puharić, koordinator Programa pomirenja Inicijative mladih za ljudska prava, kaže se u priopćenju.

Splitski HDZ-ovac ih nazvao "stokom yugokomunističkom" i prijetio streljanjem

Tekst se nastavlja ispod oglasa

Podsjetimo, splitski HDZ-ovac Hrvoje Marušić je putem svog Facebook profila članovima Inicijative uputio sljedeće komentare:



"Stoko yugokomunistička,treba vas sudit i streljat!"



"Stoko yugokomunistička,nakon pet godina rata i agresije na RH vi pišete ovakve gadarije ...



"DA SMO DEMOKRATSKA DRŽAVA,SUDILI BI VAM ZA VELEIZDAJU I STRELJALI VAS!"